Source: https://www.riigiteataja.ee/akt/110102013002
Timestamp: 2019-12-12 02:10:15+00:00

Document:
§ 8 Amet:
§ 10 Ameti peadirektor:
§ 13 Peadirektori asetäitja:
5 AMETI OSAKOND
6 AMETI KOMISJON
7 AMETI SÜMBOOLIKA
RT I, 10.10.2013, 2
Vastu võetud 28.02.2001 nr 7
RTL 2001, 35, 460
12.01.2005 RTL 2005, 16, 155 30.01.2005
04.10.2013 RT I, 10.10.2013, 1 13.10.2013
Määrus kehtestatakse «Vabariigi Valitsuse seaduse» paragrahvi 42 lõike 1 ning paragrahvi 60 lõike 2 alusel.
§ 3. Ametil on väikese riigivapi kujutise ja oma nimega pitsat ning oma eelarve ja pangaarve.
§ 4. Ameti kõrgemalseisev valitsusasutus on Kaitseministeerium. Amet on aruandekohustuslik Kaitseministeeriumi ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.
§ 5. Amet on riigieelarvest finantseeritav asutus. Ameti eelarve kinnitab, muudab ja eelarve täitmist kontrollib kaitseminister seaduses kehtestatud korras.
§ 6. Amet asub Tallinnas. Ameti postiaadress on Rahumäe tee 4b, 11316 Tallinn. Ameti nende struktuuriüksuste postiaadressid, mis ei paikne tema asukohas, tuuakse ära struktuuriüksuste põhimäärustes.
§ 61. Ameti ingliskeelne nimetus on Estonian Information Board.
[RT I, 10.10.2013, 1 - jõust. 13.10.2013]
2. osa AMETI TEGEVUSVALDKOND JA ÜLESANDED
[RTL 2005, 16, 155 - jõust. 30.01.2005]
§ 8. Amet:
2) teostab vastuluuret riigi välisesinduste ja nende Kaitseväe üksuste kaitseks, mis asuvad väljaspool riigi territooriumi;
11) peab ameti valduses oleva riigivara registrit Vabariigi Valitsuse määratud korras;
3. osa AMETI JUHTIMINE
§ 9. Ametit juhib peadirektor.
§ 10. Ameti peadirektor:
3) esitab kaks korda aastas kaitseministrile ameti ülesannete täitmise aruande ning informeerib vajadusel kaitseministrit ameti tegevusvaldkonda puudutavates küsimustes;
7) sõlmib lepinguid, esindab ametit ja annab volitusi ameti esindamiseks;
8) annab seaduse, Vabariigi Valitsuse määruse või korralduse või kaitseministri määruse või käskkirja alusel ja täitmiseks teenistusalastes küsimustes käskkirju, mis on kohustuslikud kõikidele ameti ametnikele ja töötajatele;
9) annab ameti ametnikele ja töötajatele suulisi ja kirjalikke korraldusi, mis registreeritakse ameti asjaajamiskorras ettenähtud korras;
10) kinnitab ameti töökorralduse reeglid, raamatupidamise sise-eeskirja ja ametnike ametijuhendid;
11) kehtetu;
12) nimetab ametikohale ja vabastab ametikohalt ameti koosseisu kuuluvad ametnikud;
13) sõlmib, muudab, peatab ja lõpetab töölepinguid ameti töötajatega;
14) pärib aru ameti ametnikelt ja töötajatelt;
15) määrab ameti ametnike palgad ja töötajate töötasu, lähtudes Vabariigi Valitsuse poolt kehtestatud palgaastmestikust, palgamääradest, kaitseministri poolt kehtestatud palgajuhendist ning eelarves selleks ettenähtud summadest;
16) kohaldab ametnikele ja töötajatele ergutusi ja distsiplinaarkaristusi seadusega ettenähtud alustel;
17) esitab kaitseministrile ameti eelarve eelnõu ja eelmise aasta eelarve täitmise aruande ning valvab eelarve täpse ja otstarbeka täitmise üle;
18) otsustab ameti valduses oleva riigivaraga seotud küsimusi riigivaraseaduse ja selle alusel antud õigusaktide alusel ning valvab riigivara säilimise ja heaperemeheliku kasutamise üle;
19) otsustab riigihangete korraldamise ja ameti varustamise tema ülesannete täitmiseks vajalike vahenditega;
20) täidab muid ülesandeid, mis on talle pandud seaduse, Riigikogu otsuse, Vabariigi Presidendi seadluse, Vabariigi Valitsuse määruse või korralduse ning kaitseministri määruse või käskkirjaga, samuti kaitseministri või Kaitseministeeriumi kantsleri või asekantsleri antud ülesandeid.
§ 11. Peadirektori äraolekul asendab teda peadirektori asetäitja või viimase äraolekul osakonnajuhataja. Asendamise korra kinnitab peadirektor. Peadirektori asendaja täidab peadirektori ülesandeid ka pärast tema volituste lõppemist kuni uue peadirektori ametisse astumiseni.
§ 12. Ameti peadirektori asetäitja ülesanded määratakse ametijuhendis, mille kinnitab ameti peadirektor.
§ 13. Peadirektori asetäitja:
8) täidab muid peadirektori antud ülesandeid.
4. osa AMETI NÕUNIK
§ 14. Ameti koosseisu kuuluvad väljaspool struktuuriüksuseid asuvad nõunikud, kes alluvad vahetult peadirektorile või peadirektori asetäitjale.
§ 15. Nõuniku ülesanded määratakse ametijuhendis, mille kinnitab ameti peadirektor.
5. osa AMETI OSAKOND
§ 16. Ameti struktuuri moodustavad osakonnad.
§ 17. Ameti osakonna ülesanded ja pädevus määratakse osakonna põhimääruses, mille kinnitab peadirektor.
§ 18. Ameti osakond võib jaguneda talitusteks või büroodeks, mille ülesanded ja pädevus määratakse osakonna põhimääruses.
§ 19. Ameti osakonda juhib osakonnajuhataja, talitust talitusejuhataja ja bürood büroojuhataja.
6. osa AMETI KOMISJON
§ 20. Peadirektor võib moodustada ameti tegevusalas nõuandva õigusega alalisi ja ajutisi komisjone. Komisjonil võib olla ka otsuste langetamise õigus, kui see tuleneb otseselt seadusest.
§ 21. Komisjon moodustatakse peadirektori käskkirjaga, milles määratakse komisjoni ülesanded, esimees ja liikmed ning ülesannete täitmise tähtajad.
§ 22. Komisjoni liikmeks võib määrata teiste valitsusasutuste ametnikke ja teenistujaid selle asutuse juhi nõusolekul. Komisjoni töösse võib kaasata väljaspool riigiteenistust olevaid isikuid nende nõusolekul.
§ 23. Komisjonil on õigus pöörduda ameti struktuuriüksuste poole oma tööks vajalike andmete ja dokumentide saamiseks.
7. osa AMETI SÜMBOOLIKA
§ 24. Amet kasutab Teabeameti lippu, mille kirjelduse kinnitab kaitseminister käskkirjaga, ning riigilippu õigusaktidega ettenähtud korras.
§ 241. Ameti teenetemärgid on:
(1) Teabeameti teenetemedal, millel on kaks liiki. I liigi medalil on kaks järku – kuld- ja hõbemedal. II liigi medalit nimetatakse eriteenetemedaliks (lisa 1);
(2) Teabeameti teenistusmedal (lisa 2);
(3) Teabeameti aumärk (lisa 3).
§ 242. Teabeameti teenetemedaliga tunnustatakse:
(1) ameti ametnikke ja töötajaid, kes on andnud märkimisväärse panuse Eesti julgeoleku tagamisse (kuldmedal);
(2) ameti ametnikke ja töötajaid väljapaistva panuse eest oma töösuuna arendamisel (hõbemedal);
(3) Eesti kodanikke või välismaalasi, kes koostöös ametiga on andnud olulise panuse Eesti julgeoleku tagamisse (eriteenetemedal).
§ 243. Teabeameti teenistusmedaliga tunnustatakse ameti ametnikke ja töötajaid teenistus- ja tööülesannete silmapaistvalt hea täitmise eest.
§ 244. Teabeameti aumärgiga tunnustatakse ameti ametnikke ja töötajaid vähemalt 5-aastase laitmatu teenistuse või töötamise eest ametis.
§ 245. Teenetemärgi andmise otsustab ameti peadirektor.
§ 246. Teabeameti teenetemedali ja teenistusmedali juurde kuulub tunnistus, millele kantakse teenetemärgi kavaleri ees- ja perekonnanimi, olemasolu korral auaste, teenetemärgi nimetus ja number ning andmise kuupäev. Tunnistus on eestikeelne. Välismaalasele antavale tunnistusele lisatakse ingliskeelne tõlge. Tunnistusele kirjutab alla ameti peadirektor.
§ 247. Teenetemärki kantakse kooskõlas teenetemärkide kandmise hea tavaga. Välismaalased võivad kanda teenetemärki päritoluriigis kehtiva korra kohaselt.
§ 248. Teenetemärkide statuudi kehtestab ameti peadirektor käskkirjaga.
§ 249. Ameti teenetemärke antakse üldjuhul üks kord aastas – ameti loomise aastapäeval 16. novembril – või erandina muul ajal vastavalt ameti peadirektori otsusele.
§ 25. Ametil on sõõrikujuline 35-mm läbimõõduga pitsat, mille keskel on väikese riigivapi kujutis. Sõõri ülemist äärt mööda on sõna «TEABEAMET».
§ 26. Amet kasutab õigusaktides kehtestatud korras registreeritud Teabeameti embleemi, mille kirjelduse kinnitab kaitseminister käskkirjaga.
§ 27. Ameti kirjaplangil ja üldplangil kasutatakse ameti embleemi, mille all on sõna «TEABEAMET».
§ 28. Amet võib kasutada embleemi ameti muudel trükistel ja esemetel.
8. osa LÕPPSÄTTED
§ 29. Amet korraldatakse ümber või tema tegevus lõpetatakse seaduse alusel.
§ 30. Määrus jõustub 1. märtsil 2001. a.
Lisa 1 Teabeameti teenetemedalid
Lisa 2 Teabeameti teenistusmedal
Lisa 3 Teabeameti aumärk

References: § 10

§ 13

§ 3

§ 4

§ 5

§ 6

§ 61

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 241

§ 242

§ 243

§ 244

§ 245

§ 246

§ 247

§ 248

§ 249

§ 25

§ 26

§ 27

§ 28

§ 29

§ 30